CELEX: 32018R1618
Language: fi
Date: 2018-07-12 00:00:00
Title: Komission delegoitu asetus (EU) 2018/1618, annettu 12 päivänä heinäkuuta 2018, delegoidun asetuksen (EU) N:o 231/2013 muuttamisesta säilytysyhteisöjen säilytystä koskevien tehtävien osalta (ETA:n kannalta merkityksellinen teksti.)

30.10.2018   
               
               
                  FI
               
               
                  Euroopan unionin virallinen lehti
               
               
                  L 271/1
               
            
         KOMISSION DELEGOITU ASETUS (EU) 2018/1618,
         annettu 12 päivänä heinäkuuta 2018,
         delegoidun asetuksen (EU) N:o 231/2013 muuttamisesta säilytysyhteisöjen säilytystä koskevien tehtävien osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vaihtoehtoisten sijoitusrahastojen hoitajista 8 päivänä kesäkuuta 2011 annetun Euroopan parlamentin ja neuvoston direktiivin 2011/61/EU (1) sekä erityisesti sen 21 artiklan 17 kohdan,
         sekä katsoo seuraavaa:
         
                     (1)
                  
                  
                     Erilaisista kansallisista arvopaperi- ja maksukyvyttömyyslaeista, joita ei ole yhdenmukaistettu unionin tasolla, johtuu että sen suojan taso vaihtelee, jota asiakkaana olevat vaihtoehtoiset sijoitusrahastot nauttivat kolmansien osapuolten säilytettävänä olevien rahoitusvälineiden maksukyvyttömyysriskiltä. On tarpeen selventää direktiivissä 2011/61/EU säädettyjä varojen säilyttämiseen liittyviä velvollisuuksia, kun pyritään varmistamaan direktiivin 2011/61/EU mukainen asiakkaan varojen vahva suoja ja otetaan huomioon tiukemmat kansallisen lainsäädännön vaatimukset suhteessa kyseisiin aloihin, joita ei ole yhdenmukaistettu.
                  
               
                     (2)
                  
                  
                     Toimivaltaiset viranomaiset ja toimiala soveltavat tällä hetkellä komission delegoidun asetuksen (EU) N:o 231/2013 (2) mukaisia varojen erottelemista koskevia vaatimuksia eri tavoin. Vaikka säilytysketjussa ensimmäisellä tasolla olevilla säilytysyhteisöillä on velvollisuus tarjota kullekin asiakkaana olevalle vaihtoehtoiselle sijoitusrahastolle yksilöllinen tili rahoitusvälineiden pitämistä varten, on tarpeen selventää, että jos säilytystehtävä on delegoitu kolmannelle osapuolelle, kolmannen osapuolen olisi voitava pitää yhteistilillä yhden säilytysyhteisön eri asiakkaiden varoja, mukaan lukien vaihtoehtoisten sijoitusrahastojen ja siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten, jäljempänä ’yhteissijoitusyritys’, varoja. Tältä yhteistililtä olisi aina jätettävä pois säilytysyhteisölle kuuluvat varat ja kolmannelle osapuolelle kuuluvat varat sekä kolmannen osapuolen muille asiakkaille kuuluvat varat. Vastaavasti silloin, kun säilytystoiminto on siirretty edelleen, alemman tason säilyttäjän olisi voitava pitää siirtävän säilytysyhteisön asiakkaiden varoja yhteistilillä. Tältä yhteistililtä olisi aina jätettävä pois alemman tason säilyttäjälle kuuluvat varat ja siirtävälle säilytysyhteisölle kuuluvat varat sekä alemman tason säilyttäjän muille asiakkaille kuuluvat varat. Tämä on välttämätöntä, jotta voidaan saavuttaa terve tasapaino markkinoiden tehokkuuden ja sijoittajansuojan välillä.
                  
               
                     (3)
                  
                  
                     Jotta voidaan minimoida sellaisten varojen menettämisen riski, joita pidetään kolmansien osapuolten, joille säilytystoiminto on siirretty, tarjoamilla yhteisillä rahoitusvälinetileillä, olisi käytettävä sellaista täsmäytysväliä vaihtoehtoista sijoitusrahastoa asiakkaanaan pitävän säilytysyhteisön ja kolmannen osapuolen rahoitusvälinetilien ja kirjanpidon tai, jos säilytystoiminto on siirretty edelleen säilytysketjussa, kolmansien osapuolten välillä, jolla voidaan varmistaa, että asiaankuuluvat tiedot toimitetaan säilytysyhteisölle oikea-aikaisesti. Täsmäytysvälin olisi lisäksi oltava riippuvainen liikkeistä kyseisellä yhteistilillä, kuten liiketoimista, jotka liittyvät säilytysyhteisön muille asiakkaille kuuluviin varoihin, joita säilytetään samalla yhteistilillä kuin vaihtoehtoisen sijoitusrahaston varoja.
                  
               
                     (4)
                  
                  
                     Säilytysyhteisön olisi voitava jatkaa tehtäviensä hoitamista tehokkaasti silloin, kun asiakkaina oleville vaihtoehtoisille sijoitusrahastoille kuuluvien varojen säilytys siirretään kolmannen osapuolen vastuulle. Sen vuoksi on tarpeen edellyttää, että säilytysyhteisö pitää kirjaa asiakkaana olevan vaihtoehtoisen sijoitusrahaston nimissä tai vaihtoehtoisen sijoitusrahaston lukuun toimivan vaihtoehtoisen sijoitusrahaston hoitajan nimissä avaamallaan rahoitusvälinetilillä, joka osoittaa, että kolmannen osapuolen säilytettävänä olevat varat kuuluvat kyseiselle vaihtoehtoiselle sijoitusrahastolle.
                  
               
                     (5)
                  
                  
                     Jotta vahvistettaisiin säilytysyhteisöjen asemaa suhteessa kolmansiin, joille varojen säilytys siirretään, kyseinen suhde olisi dokumentoitava kirjallisella siirtosopimuksella. Sopimuksessa olisi annettava säilytysyhteisölle mahdollisuus toteuttaa kaikki tarvittavat toimenpiteet sen varmistamiseksi, että säilytettävänä olevat varat on asianmukaisesti suojattu ja että kolmas osapuoli noudattaa jatkuvasti siirtosopimusta sekä direktiivin 2011/61/EU ja delegoidun asetuksen (EU) N:o 231/2013 vaatimuksia. Lisäksi säilytysyhteisön ja kolmannen osapuolen olisi virallisesti sovittava, voiko kolmas osapuoli siirtää edelleen säilytystoimintoja. Tällöin siirtävän kolmannen osapuolen ja sen kolmannen osapuolen, jolle tehtävät siirretään edelleen, välisen järjestelyn tai sopimuksen mukaisten oikeuksien ja velvoitteiden olisi oltava samat kuin ne, jotka on vahvistettu säilytysyhteisön ja siirtävän kolmannen osapuolen välillä.
                  
               
                     (6)
                  
                  
                     Jotta säilytysyhteisö voi hoitaa tehtävänsä, on tarpeen vahvistaa säilytysyhteisöjen harjoittamaa kolmansien osapuolten valvontaa riippumatta siitä, sijaitsevatko kolmannet osapuolet unionin alueella vai sen ulkopuolella. Olisi vaadittava, että säilytysyhteisöt varmistavat, että vaihtoehtoisten sijoitusrahastojen rahoitusvälineet kirjataan asianmukaisesti kolmannen osapuolen kirjanpitoon ja että kirjatut tiedot ovat riittävän tarkkoja, jotta voidaan yksilöidä säilytettävänä olevien varojen luonne, sijainti ja omistajuus. Säilytysyhteisöjen velvollisuuksien tehokkaan toteuttamisen helpottamiseksi kolmansien osapuolten olisi annettava säilytysyhteisöille lausunto kaikista muutoksista, jotka vaikuttavat säilytysyhteisön asiakkaina olevien vaihtoehtoisten sijoitusrahastojen puolesta säilytettävänä oleviin varoihin.
                  
               
                     (7)
                  
                  
                     Ennen kuin säilytystoimintoja siirretään unionin ulkopuolelle sijaitsevalle kolmannelle osapuolelle, säilytysyhteisöjen velvoitteena on noudattaa varovaisuutta ja huolellisuutta, ja osana tätä velvoitetta säilytysyhteisön olisi saatava riippumaton oikeudellinen lausunto, jossa arvioidaan sen kolmannen maan maksukyvyttömyyslainsäädäntöä, jossa kyseinen kolmas osapuoli sijaitsee, sekä erillisten rahoitusvälinetilien muodostaman suojan tasoa kyseisellä oikeudenkäyttöalueella. Toimialakohtaisten järjestöjen tai lakiasiaintoimistojen kullekin lainkäyttöalueelle antama lausunto olisi hyväksyttävä useiden säilytysyhteisöjen hyödyksi. Säilytysyhteisön olisi lisäksi varmistettava, että unionin ulkopuolella sijaitseva kolmas osapuoli ilmoittaa sille kaikista olosuhteiden tai kyseisen kolmannen maan maksukyvyttömyyslainsäädännön muutoksista, jotka voivat vaikuttaa säilytysyhteisön asiakkaina olevien vaihtoehtoisten sijoitusrahastojen varojen asemaan.
                  
               
                     (8)
                  
                  
                     Jotta säilytysyhteisöille annetaan riittävästi aikaa, jotta ne voisivat sopeutua tässä asetuksessa oleviin uusiin vaatimuksiin, soveltamisen alkamispäivää olisi lykättävä 18 kuukautta siitä, kun tämä asetus on julkaistu Euroopan unionin virallisessa lehdessä.
                  
               
                     (9)
                  
                  
                     Tässä asetuksessa käyttöön otetut toimenpiteet ovat Euroopan arvopaperimarkkinaviranomaisen lausunnon mukaiset (3).
                  
               
                     (10)
                  
                  
                     Tässä asetuksessa käyttöön otetut toimenpiteet ovat Euroopan arvopaperikomitean asiantuntijaryhmän lausunnon mukaisia.
                  
               
                     (11)
                  
                  
                     Sen vuoksi delegoitua asetusta (EU) N:o 231/2013 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) N:o 231/2013 seuraavasti:
            
                        1)
                     
                     
                        Muutetaan 89 artikla seuraavasti:
                        
                                    a)
                                 
                                 
                                    Muutetaan 1 kohta seuraavasti:
                                    
                                                i)
                                             
                                             
                                                Korvataan c alakohta seuraavasti:
                                                
                                                            ”c)
                                                         
                                                         
                                                            säilytysyhteisön sisäisten tilien ja kirjanpidon ja sellaisen kolmannen osapuolen tilien ja kirjanpidon, jolle siirretään säilytystoimintoja direktiivin 2011/61/EU 21 artiklan 11 kohdan mukaisesti, välillä tehdään täsmäytyksiä niin usein kuin on tarpeen;”
                                                         
                                                      
                                          
                                                ii)
                                             
                                             
                                                Lisätään toinen alakohta seuraavasti:
                                                ”Ensimmäisen alakohdan c alakohdan osalta täsmäytysväli on määritettävä seuraavien seikkojen perusteella:
                                                
                                                            a)
                                                         
                                                         
                                                            vaihtoehtoisen sijoitusrahaston tavanomainen kaupankäyntitoiminta;
                                                         
                                                      
                                                            b)
                                                         
                                                         
                                                            kaupankäynti tavanomaisen kaupankäyntitoiminnan ulkopuolella;
                                                         
                                                      
                                                            c)
                                                         
                                                         
                                                            kaupankäynti toisen asiakkaan puolesta, jonka varoja kolmas osapuoli pitää samalla rahoitusvälinetilillä kuin vaihtoehtoisen sijoitusrahaston varoja.”
                                                         
                                                      
                                          
                              
                                    b)
                                 
                                 
                                    Korvataan 2 kohta seuraavasti:
                                    
                                       ”2.   Jos säilytysyhteisö on siirtänyt säilytystoimintojaan kolmannelle osapuolelle direktiivin 2011/61/EU 21 artiklan 11 kohdan mukaisesti, kyseiseen säilytysyhteisöön on sovellettava edelleen tämän artiklan 1 kohdan a–e alakohdan mukaisia vaatimuksia. Säilytysyhteisön on myös varmistettava, että kolmas osapuoli noudattaa 1 kohdan b–g alakohdan mukaisia vaatimuksia ja 99 artiklassa säädettyjä varojen erottelemista koskevia velvoitteita.”
                                    
                                 
                              
                  
                        2)
                     
                     
                        Lisätään 98 artiklaan 2 a kohta seuraavasti:
                        
                           ”2 a   Sopimuksen, jolla säilytysyhteisö nimeää kolmannen osapuolen säilyttämään kyseisen säilytysyhteisön asiakkaana olevan vaihtoehtoisen sijoitusrahaston varoja, on sisällettävä vähintään seuraavat määräykset:
                           
                                       a)
                                    
                                    
                                       takeet, joilla varmistetaan säilytysyhteisön pääsy varoja säilyttävän kolmannen osapuolen asianomaiseen kirjanpitoon ja tileihin sekä niitä koskeva tiedonsaanti- ja tarkastusoikeus, jotta säilytysyhteisö voi täyttää valvontavelvoitteensa ja asianmukaista huolellisuutta koskevat velvoitteensa, ja erityisesti jotta se voi
                                       
                                                   i)
                                                
                                                
                                                   yksilöidä kaikki yhteisöt säilytysketjussa;
                                                
                                             
                                                   ii)
                                                
                                                
                                                   tarkistaa, että niiden yksilöityjen rahoitusvälineiden määrä, jotka on kirjattu rahoitusvälinetilille, joka on avattu vaihtoehtoisen sijoitusrahaston tai sen lukuun toimivan vaihtoehtoisen sijoitusrahaston hoitajan nimissä säilytysyhteisön kirjanpitoon, vastaa niiden yksilöityjen rahoitusvälineiden määrää, jotka ovat kolmannen osapuolen säilytettävinä kyseisen vaihtoehtoisen sijoitusrahaston lukuun, siten kuin se on kirjattu kolmannen osapuolen kirjanpidossa avatulle rahoitusvälinetilille;
                                                
                                             
                                                   iii)
                                                
                                                
                                                   tarkistaa, että niiden yksilöityjen rahoitusvälineiden määrä, jotka on kirjattu ja joita pidetään rahoitusvälinetilillä, joka on avattu liikkeeseenlaskijan arvopaperikeskuksessa tai liikkeeseenlaskijan edustajan luona kolmannen osapuolen nimissä säilytysyhtiön asiakkaiden puolesta, vastaa niiden yksilöityjen rahoitusvälineiden määrää, jotka on kirjattu rahoitusvälinetileille, joka on avattu säilytysyhteisön kirjanpitoon kunkin säilytysyhtiön asiakkaana olevan vaihtoehtoisen sijoitusrahaston tai sen lukuun toimivan vaihtoehtoisen sijoitusrahaston hoitajan nimissä;
                                                
                                             
                                 
                                       b)
                                    
                                    
                                       tiedot vastaavista oikeuksista ja velvollisuuksista, joista on sovittu kolmannen osapuolen ja muun kolmannen osapuolen välillä, jos säilytystoimintoja siirretään edelleen.”
                                    
                                 
                     
                  
                        3)
                     
                     
                        Muutetaan 99 artikla seuraavasti:
                        
                                    a)
                                 
                                 
                                    Korvataan 1 kohta seuraavasti:
                                    
                                       ”1.   Jos säilytystoiminnot on siirretty kokonaan tai osittain kolmannelle osapuolelle, säilytysyhteisön on varmistettava, että kolmas osapuoli, jolle säilytystoiminnot siirretään direktiivin 2011/61/EU 21 artiklan 11 kohdan nojalla, toimii mainitun direktiivin 21 artiklan 11 kohdan d alakohdan iii alakohdassa säädetyn varojen erottelemista koskevan velvoitteen mukaisesti varmistamalla ja todentamalla, että kolmas osapuoli
                                       
                                                   a)
                                                
                                                
                                                   kirjaa asianmukaisesti kaikki yksilöidyt rahoitusvälineet rahoitusvälinetilille, joka on avattu kolmannen osapuolen kirjanpidossa rahoitusvälineiden säilyttämiseksi säilytysyhteisön asiakkaiden puolesta, ottamatta huomioon säilytysyhteisölle, kolmannelle osapuolelle ja kolmannen osapuolen muille asiakkaille kuuluvia rahoitusvälineitä, jotta säilytysyhteisö voi täsmätä niiden yksilöityjen rahoitusvälineiden määrän, jotka on kirjattu tileille, jotka on avattu säilytysyhteisön kirjanpitoon kunkin säilytysyhteisön asiakkaana olevan vaihtoehtoisen sijoitusrahaston tai sen lukuun toimivan vaihtoehtoisen sijoitusrahaston hoitajan nimissä;
                                                
                                             
                                                   b)
                                                
                                                
                                                   huolehtii kaikesta tarvittavasta kirjanpidosta ja kaikista tarvittavista rahoitusvälinetileistä siten, että se voi milloin tahansa viipymättä erottaa säilytysyhteisön asiakkaiden varat kolmannen osapuolen omista varoista, kolmannen osapuolen muiden asiakkaiden varoista ja säilytysyhteisön omaan lukuunsa hallussa pitämistä varoista;
                                                
                                             
                                                   c)
                                                
                                                
                                                   hoitaa kirjanpitoa ja rahoitusvälinetilejä tavalla, joka varmistaa niiden oikeellisuuden ja erityisesti niiden vastaavuuden suhteessa varoihin, joita säilytetään säilytysyhteisön asiakkaina olevien vaihtoehtoisten sijoitusrahastojen lukuun, ja säilytysyhteisö voi niiden perusteella milloin tahansa määrittää kyseisten varojen tarkan luonteen, sijainnin ja omistajuuden;
                                                
                                             
                                                   d)
                                                
                                                
                                                   toimittaa säilytysyhteisölle säännöllisesti ja aina, kun olosuhteissa tapahtuu jokin muutos, lausunnon, jossa annetaan yksityiskohtaiset tiedot säilytysyhteisön asiakkaina olevien vaihtoehtoisten sijoitusrahastojen varoista;
                                                
                                             
                                                   e)
                                                
                                                
                                                   tekee niin usein kuin tarpeen täsmäytyksiä säilytysyhteisön rahoitusvälinetilien ja sisäisen kirjanpidon sekä sellaisen kolmannen osapuolen rahoitusvälinetilien ja sisäisen kirjanpidon välillä, jolle säilytysyhteisö on siirtänyt edelleen säilytystoimintoja direktiivin 2011/61/EU 21 artiklan 11 kohdan mukaisesti.
                                                   Täsmäytysväli on määritettävä 89 artiklan 1 kohdan mukaisesti;
                                                
                                             
                                                   f)
                                                
                                                
                                                   ottaa käyttöön riittävät toimintajärjestelyt minimoidakseen riskin siitä, että rahoitusvälineet tai kyseisiin rahoitusvälineisiin liittyvät oikeudet häviävät tai vähenevät rahoitusvälineiden väärinkäytön, niihin liittyvän petoksen, huonon hallinnon, tietojen riittämättömän kirjaamisen ja säilyttämisen tai huolimattomuuden vuoksi;
                                                
                                             
                                                   g)
                                                
                                                
                                                   jos kolmas osapuoli on direktiivin 2006/73/EY 18 artiklan 1 kohdan a, b ja c alakohdassa tarkoitettu yhteisö, joka on sellaisen tehokkaan toiminnan vakautta koskevan säätelyn ja valvonnan alainen, joka vastaa vaikutuksiltaan unionin lainsäädäntöä ja jonka täytäntöönpanoa valvotaan tehokkaasti, säilytysyhteisön on toteutettava tarvittavat toimenpiteet varmistaakseen, että vaihtoehtoisen sijoitusrahaston käteisvarat pidetään tilillä tai tileillä direktiivin 2011/61/EU 21 artiklan 7 kohdan mukaisesti.”
                                                
                                             
                                 
                              
                                    b)
                                 
                                 
                                    Lisätään 2 a kohta seuraavasti:
                                    
                                       ”2 a   Jos säilytysyhteisö siirtää säilytystoimintojaan kolmannessa maassa sijaitsevalle kolmannelle osapuolelle direktiivin 2011/61/EU 21 artiklan 11 kohdan mukaisesti, säilytysyhteisön on tämän artiklan 1 kohdan vaatimusten lisäksi varmistettava seuraavat seikat:
                                       
                                                   a)
                                                
                                                
                                                   säilytysyhteisö saa lainopillista neuvontaa riippumattomalta luonnolliselta tai oikeushenkilöltä, jolla vahvistetaan, että sovellettavassa maksukyvyttömyyslainsäädännössä tunnustetaan seuraavat:
                                                   
                                                               i)
                                                            
                                                            
                                                               säilytysyhteisön asiakkaina olevien asiakkaiden varojen erotteleminen kolmannen osapuolen omista varoista, kolmannen osapuolen muiden asiakkaiden varoista ja varoista, joita kolmas osapuoli pitää hallussa säilytysyhteisön omaan lukuun;
                                                            
                                                         
                                                               ii)
                                                            
                                                            
                                                               säilytysyhteisön asiakkaina olevien vaihtoehtoisten sijoitusrahastojen varat eivät ole osa kolmannen osapuolen omaisuutta maksukyvyttömyystapauksessa;
                                                            
                                                         
                                                               iii)
                                                            
                                                            
                                                               säilytysyhteisön asiakkaina olevien vaihtoehtoisten sijoitusrahastojen varat eivät ole jaettavissa sellaisen kolmannen osapuolen, jolle säilytystoiminnot on siirretty direktiivin 2011/61/EU 21 artiklan 11 kohdan mukaisesti, velkojille tai realisoitavissa näiden hyväksi;
                                                            
                                                         
                                             
                                                   b)
                                                
                                                
                                                   kolmas osapuoli toteuttaa seuraavat toimenpiteet:
                                                   
                                                               i)
                                                            
                                                            
                                                               se varmistaa, että a kohdassa tarkoitetut edellytykset täyttyvät tehtäessä säilytysyhteisön kanssa sopimus säilytystoimintojen siirtämisestä sekä jatkuvasti säilytystoimintojen siirtämisen koko keston ajan;
                                                            
                                                         
                                                               ii)
                                                            
                                                            
                                                               ilmoittaa viipymättä säilytysyhteisölle, jos jokin i alakohdassa tarkoitetuista edellytyksistä ei enää täyty;
                                                            
                                                         
                                                               iii)
                                                            
                                                            
                                                               se ilmoittaa säilytysyhteisölle sovellettavan maksukyvyttömyyslainsäädännön ja sen tosiasiallisen soveltamisen muutoksista.”
                                                            
                                                         
                                             
                                 
                              
                                    c)
                                 
                                 
                                    Korvataan 3 kohta seuraavasti:
                                    ”Edellä olevaa 1, 2 ja 2 a kohtaa sovelletaan soveltuvin osin, kun kolmas osapuoli, jolle säilytystoimintoja siirretään direktiivin 2011/61/EU 21 artiklan 11 kohdan mukaisesti, on päättänyt siirtää kaikki säilytystoimintonsa tai osan niistä toiselle kolmannelle osapuolelle direktiivin 2011/61/EU 21 artiklan 11 kohdan kolmannen alakohdan nojalla.”
                                 
                              
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä huhtikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä heinäkuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  Euroopan parlamentin ja neuvoston direktiivi 2011/61/EU, annettu 8 päivänä kesäkuuta 2011, vaihtoehtoisten sijoitusrahastojen hoitajista ja direktiivin 2003/41/EY ja 2009/65/EY sekä asetuksen (EY) N:o 1060/2009 ja (EU) N:o 1095/2010 muuttamisesta (EUVL L 174, 1.7.2011, s. 1).
         
            (2)  Komission delegoitu asetus (EU) N:o 231/2013, annettu 19 päivänä joulukuuta 2012, Euroopan parlamentin ja neuvoston direktiivin 2011/61/EU täydentämisestä poikkeuksien, yleisten toimintaedellytysten, säilytysyhteisöjen, vivutuksen, avoimuuden ja valvonnan osalta (EUVL L 83, 22.3.2013, s. 1).
         
            (3)  EAMV:n lausunto, 20.7.2017, 34 45 277.